Document ID: /roh_data/filtered/fineweb-2-filterrobots_roh.jsonl.gz/53810

Per turas panoramicas è la stad il meglier temp.
La fin da fanadur pudais Vus far cun l’equipament adequat turas fin en las regiuns las pli autas dal Parc Naziunal. Il punct il pli aut entaifer il Parc è il Piz Quattervals da 3165 m s.m. L’ascensiun è reservada ad alpinists experimentads.
Tschiervs, chamutschs e capricorns sa retiran la stad en regiuns pli autas e pli frestgas. L’activitad dals animals sa sposta sin la damaun e la saira, cura che l’intensitad dal sulegl è main ferma.